Document ID: 31989R0473

Uredba Komisije (EGS) št. 473/89
z dne 24. februarja 1989
o spremembah Uredbe (EGS) št. 2807/83 o oblikovanju podrobnih pravil za evidentiranje podatkov o ulovu rib držav članic
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 170/83 z dne 25. januarja 1983 o oblikovanju sistema Skupnosti za ohranjanje in upravljanje ribolovnih virov [1], kakor je bila spremenjena z Aktom o pristopu Španije in Portugalske,
ob upoštevanju Uredbe Sveta (EGS) št. 2241/87 z dne 23. julija 1987 o določanju ukrepov nadzora nad ribiškimi aktivnostmi [2], kakor je bila spremenjena z Uredbo (EGS) št. 3483/88 [3], in zlasti njenega člena 14,
ker Uredba Komisije (EGS) št. 2807/83 [4], kakor je bila spremenjena z Aktom o pristopu Španije in Portugalske, določa navodila za uporabo ladijskega dnevnika med ribolovnimi operacijami in za deklaracijo iztovarjanja/pretovarjanja, ki jo sestavi kapitan plovila, ki pluje pod zastavo države članice ali je v njej registrirano;
ker je treba postopek za prenos podatkov iz ladijskega dnevnika pri iztovarjanjih v državi članici, pod zastavo katere plovilo ne pluje, iz točke 4.2.2 Prilog IV in V zadevne uredbe razjasniti in ga dosledneje urediti; ker je torej treba Uredbo (EGS) št. 2807/83 spremeniti;
ker so ukrepi te uredbe v skladu z mnenjem Upravljalnega odbora za ribiške vire,
SPREJELA NASLEDNJO UREDBO:
Člen 1
Uredba (EGS) št. 2807/83 se spremeni, kakor sledi:
1. v točki 4.2.2 Priloge IV se prvi stavek zamenja z naslednjim: "Kadar se iztovarja v državi članici, pod zastavo katere plovilo ne pluje ali v kateri ni registrirano, se prvi izvod deklaracije oiztovarjanju izroči ali pošlje organom države članice, v kateri se iztovarja, v 48 urah po iztovarjanju.";
2. v točki 4.2.2 Priloge V se prvi stavek zamenja z naslednjim: "Kadar se iztovarja v državi članici, pod zastavo katere plovilo ne pluje ali v kateri ni registrirano, se prvi izvod deklaracije o iztovarjanju izroči ali pošlje organom države članice, v kateri se iztovarja, v 48 urah po iztovarjanju."
Člen 2
Ta uredba začne veljati 30. dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 24. februarja 1989

Labels: 8
18
6